钦定古今图书集成/明伦汇编/官常典/第261卷 > 北齐
## 钦定古今图书集成/明伦汇编/官常典/第261卷 > 北齐

北齐设秘书省，典司经籍，集书省掌左右献纳。
按《隋书百官志》：“后齐制，官，多循后魏。秘书省，典司经
籍，监丞各一人，郎中四人，校书郎十二人，正字四人。
又领著作省，郎二人，佐郎八人，校书郎二人。”

集书省，掌讽议左右，从容献纳。散骑常侍、通直散骑
常侍各六人，谏议大夫七人，散骑侍郎六人，员外散
骑常侍二十人，通直散骑侍郎六人，给事中六人，员
外散骑侍郎一百二十人，奉朝请二百四十人。又领
起居省，散骑常侍、通直散骑常侍、散骑侍郎、通直散
骑侍郎各一人，校书郎二人。

按杜佑《通典》，按历代常侍，或有员外者，或有通直者。
故史传中谓“员外散骑侍郎，或单谓之员外郎”；谓通
直散骑侍郎，或单为通直郎。其非员外及通直者，或
谓之政员散骑侍郎，或单谓之政员郎。